Messi: “Chempionatda g‘alaba qozonib, uni Tito Vilanovaning xotirasiga bag‘ishlashni istaymiz”

“Barselona” hujumchisi Lionel Messi Ispaniya chempionatida g‘alaba qozonish uchun ishtiyoqi baland ekanini aytib o‘tdi, deb yozadi Uff.uz.

“Biz chempionatda g‘alaba qozonib, uni Tito Vilanovaning xotirasiga bag‘ishlashni istaymiz. U biz chempion bo‘lishimizni orzu qilgan edi. U bu klubni juda yaxshi ko‘rar edi. U biz bilan faxrlangan bo‘lar edi.
Chempionatdagi g‘alaba juda muhim, chunki bu yil juda og‘ir keldi. Klub bir necha yil davomida og‘ir damlarni boshdan kechirdi va yana birinchi bo‘lish ajoyib bo‘lar edi. Bilmadim bu g‘alaba mavsumni qutqaradimi, ammo sovrin biz uchun juda muhim”, — deydi Messi.
Eslatib o‘tamiz, “Barselona”ning sobiq murabbiyi Tito Vilanova 2014-yil 25-aprel kuni 45 yoshida vafot etgan edi.